**Čo by mal autor vedieť o evidencii publikačnej činnosti:**

* autor je v publikácií povinný **uvádzať afiliáciu pracoviska**, na ktorom práca vznikla, a to vo forme **názvu organizácie SAV**, pričom vydavateľ publikácie sa nepovažuje automaticky za afiliáciu pracoviska ([príklady uvedenia afiliácie](https://uk.sav.sk/wp-content/uploads/2020/08/afiliacie-priklady-1.pdf)); ak uvedeniu názvu organizácie SAV bránia zvyklosti vydavateľa, je možné na uvedenie afiliácie použiť poznámku pod čiarou,
* uvedenie riešeného projektu sa nepovažuje za uvedenie afiliácie autora,
* **nie je prípustné** vykazovať v SAV práce **s cudzou afiliáciou**,
* spolu so žiadosťou o zápis publikácie je autor povinný predložiť aj [súvisiacu dokumentáciu](file:///E%3A%5Cpr%C3%A1ca%20pc%5CMoje%20dokumenty%5Cna%20web%5CPovinnosti%20autora%20-%20de%C4%BEba%20pr%C3%A1ce%20na%20EPCA.pdf), resp. plný text práce (bližšie v Smernici),
* vedecká práca musí byť posudzovaná **najmenej dvoma recenzentami**, ktorých mená musia byť v publikácií uvedené; ak je recenzne konanie anonymné, a zahraničný vydavateľ nie je uvedený v zozname zahraničných vydavateľov, ktorí uskutočňujú recenzné konanie, autor musí dokladovať recenzne konanie (postačuje vyjadrenie vydavateľa),
* recenzovanosť však nie je jediným znakom vedeckej publikácie, vedecká publikácia musí mať vedecko-objaviteľských charakter,
* vedecká monografia a štúdia v rozsahu vedeckej monografie, ako aj kapitola v monografii musia **spĺňať predpísaný rozsah**, pričom autor je povinný udať tento údaj **v autorských hárkoch** (rozsah v AH vie s určitosťou vydavateľ)
* nie je prípustné vykazovať nevydané práce, teda ani preprinty (e-only, first online, first view a pod.)
* **medzi vedeckou monografiou a vedeckým zborníkom** (nesprávne pomenované ako „kolektívna monografia“) je [rozdiel](file:///C%3A%5CUsers%5CPc%5CDownloads%5Cmetodika_monografia-zbornik.pdf),
* **pokiaľ sú** v zborníku, editovanej knižnej publikácií a pod. **jednotlivé práce (state, kapitoly) autorizované, vykazujú sa jednotlivé časti** (state, kapitoly) + celok je možné vykázať v rámci zostavovateľských prác na publikácií – FAI, ak je spracovateľ alebo editor z organizácie SAV),
* editor, zostavovateľ má byť v publikácií jasne označený (treba rozlíšiť rolu autora a rolu editora),
* **konferenčné príspevky sa kategorizujú ako konferenčné** AFA, AFB, ADC, AFD; výnimku majú len konferenčné príspevky, ktoré sú na úrovni článku indexované v CCC, WoS a Scopus,
* kategóriu ADCA, ADCB, ADDA, ADDB, ADMA, ADMD, ADNA, ADNB môžu mať len práce, ktoré **sú na úrovni článku indexované v databázach** (nestačí, že je indexovaný časopis, pričom kategória sa nedá použiť vopred (až po reálnej indexácii, teda keď už je článok vyhľadateľný),
* kategóriu **článku z časopisu** môže mať časopis, pokiaľ **vychádzajú aspoň dve čísla ročne**; práce v ročenkách, dvojročenkách a občasníkoch sa kategorizujú ako state zo zborníkov, aj keď ide o seriálovú publikáciu,
* **nezmenené vydania** tej istej práce (napr. 2. vydanie), opätovné vydanie nezmenenej práce v inom zdrojovom dokumente (napr. konferenčný príspevok v konferenčnom zborníku, neskôr článok v časopise) a nezmenené **jazykové mutácie** (preklady) sa zapisujú k pôvodnému záznamu, teda nie ako nové publikácie (autor ich napísal iba raz); túto dôležitú skutočnosť odporúčame uviezť na inom mieste výročnej správy,
* zdrojový dokument vedeckej alebo  odbornej práce **musí mať** štandardné číslo **ISBN alebo ISSN**, a to aj v prípade zborníkov abstraktov,
* vedecká monografia musí byť vydaná **v náklade minimálne** 100 kusov. Publikácie ostatných kategórií musia byť vydané v náklade minimálne 50 kusov. Predpísaný náklad sa nesleduje v prípade, že sú publikované práce zverejnené online.